b'\n_START_ARTICLE_\nKa\xc4\x8denosec (ozvezdje)\n_START_SECTION_\nSupernova SN 1604\n_START_PARAGRAPH_\nNajpomembnej\xc5\xa1i astronomski dogodek v Ka\xc4\x8denoscu je bila supernova SN 1604, poimenovana tudi Keplerjeva zvezda, ki so jo prvi\xc4\x8d opazili 9. oktobra 1604. Johannes Kepler jo je prvi\xc4\x8d opazil \xc5\xa1ele 16. oktobra, vendar jo je tako podrobno preu\xc4\x8deval, da se posledi\xc4\x8dno imenuje po njem. Galileo Galilei je pojav supernove izkoristil za nasprotovanje Aristotelovi dogmi, da je nebo nespremenjlivo.'